Leo Jaago

Leo Jaago (ka Leonhard või Leonard; 5. jaanuar 1927 Tartu – 1. detsember 2015 Uus-Lõuna-Wales, Austraalia) oli eesti päritolu Austraalia erusõjaväelane (warrant officer class two; vastab Eesti kaitseväe vanemveeblile ehk NATO OR-8). 

Teise maailmasõja ajal astus ta 14-aastaselt Saksa sõjaväkke. Ta võttis osa lahingutest Daugavpilsi, Tartu, Riia ja Oppelni all. Hiljem sattus ta nn Tšehhi põrgusse. Sealt pääses ta üle Elbe jõe ameeriklasteni, kelle juures oli kaks aastat sõjavangis. 

1947. aastal rändas ta Saksamaalt Austraaliasse. Pidanud seal mitmesuguseid ameteid, astus ta Austraalia sõjaväkke, kus teenis kokku 25 aastat. Selle koosseisus sõdis ta Malaisias ja Vietnamis.

Kirjandus
"Marakratt. Sõdur kolmes sõjas. Emajõe lahingutest Vietnami džunglitesse". Grenader. 2015. 232 lk. ISBN 9789949512737

Eesti sõjaväelased Saksa sõjaväes Teises maailmasõjas
Eestlased Austraalias
Austraalia sõjandus
Sündinud 1927
Surnud 2015
Austraalia kalmistutele maetud